Document ID: 31996D0607

Komisijas Lēmums
(1996. gada 11. oktobris),
ar ko paredz īpašus nosacījumus attiecībā uz Dienvidāfrikas izcelsmes zvejniecības un akvakultūras produktu importu
(Dokuments attiecas uz EEZ)
(96/607/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus attiecībā uz zvejniecības produktu ražošanu un to laišanu tirgū [1], kurā jaunākie grozījumi izdarīti ar Direktīvu 95/71/EK [2], un jo īpaši tās 11. pantu,
tā kā Komisijas ekspertu grupa veica pārbaudes vizīti Dienvidāfrikā, lai pārliecinātos par nosacījumiem zvejniecības produktu ražošanā, uzglabāšanā un sūtīšanā uz Kopienu;
tā kā Dienvidāfrikas tiesību aktu noteikumus attiecībā uz zvejniecības produktu veterināro ekspertīzi un pārraudzību uzskata par līdzvērtīgiem Direktīvā 91/493/EEK paredzētajiem noteikumiem;
tā kā Dienvidāfrikā Dienvidāfrikas standartu birojs (DĀSB) efektīvi pārbauda spēkā esošo tiesību aktu piemērošanu;
tā kā Direktīvas 91/493/EEK 11. panta 4. punkta a) apakšpunktā minētā veselības sertifikāta saņemšanas procedūrā ievēro arī sertifikāta parauga nosacījumus, izstrādāšanas minimālās valodas(-u) prasības un parakstīšanai pilnvarotās personas amatu;
tā kā saskaņā ar Direktīvas 91/493/EEK 11. panta 4. punkta b) apakšpunktu pie zvejniecības produktu iepakojuma piestiprina zīmi, norādot trešās valsts nosaukumu un uzņēmuma, zivju pārstrādes kuģa un saldētājkuģa izcelsmes apstiprinājuma numuru;
tā kā saskaņā ar Direktīvas 91/493/EEK 11. panta 4. punkta c) apakšpunktu izstrādā apstiprināto uzņēmumu, zivju pārstrādes kuģu un saldētājkuģu sarakstu; tā kā šo sarakstu izstrādā, ievērojot DĀSB paziņojumu Komisijai; tā kā tādēļ DĀSB nodrošina atbilstību Direktīvas 91/493/EEK 11. panta 4. punktā paredzētajiem noteikumiem;
tā kā DĀSB sniedz oficiālu apstiprinājumu par atbilstību Direktīvas 91/493/EEK pielikuma V nodaļas noteikumiem un prasību izpildi, kas līdzvērtīgas minētajā Direktīvā noteiktajām attiecībā uz uzņēmumu, zivju pārstrādes kuģa un saldētājkuģa apstiprināšanu;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Dienvidāfrika par kompetento iestādi attiecībā uz zvejniecības produktu pārbaudes un sertifikācijas atbilstību Direktīvas 91/493/EEK prasībām atzīst Dienvidāfrikas standartu biroju (DĀSB).
2. pants
Dienvidāfrikas izcelsmes zvejniecības un akvakultūras produktiem jāatbilst šādiem nosacījumiem:
1. Visiem sūtījumiem jāpievieno numurēts veterinārā sertifikāta oriģināls, kas pienācīgi aizpildīts, parakstīts, datēts, un tas ir uz vienas lapas saskaņā ar šā lēmuma A pielikumā norādīto paraugu.
2. Produktiem jābūt sūtītiem no šā lēmuma B pielikumā uzskaitītajiem apstiprinātiem uzņēmumiem, zivju pārstrādes kuģiem vai saldētājkuģiem.
3. Izņemot nefasētos saldētos zvejniecības produktus, kas paredzēti konservētas pārtikas ražošanai, uz visiem iepakojumiem jānorāda vārds "DIENVIDĀFRIKA" un uzņēmuma, zivju pārstrādes kuģa vai saldētājkuģa apstiprinājuma numurs neizdzēšamā drukā.
3. pants
1. Šā lēmuma 1. panta 2. punktā minētais sertifikāts jāsagatavo vismaz vienā tās dalībvalsts oficiālajā valodā, kurā veic pārbaudes.
2. Sertifikātā jābūt Dienvidāfrikas standartu biroja (DĀSB) pārstāvja vārdam, amatam, parakstam un oficiālajam zīmogam tādā krāsā, kas atšķiras no citām norādēm izmantotās krāsas.
4. pants
Šo lēmumu piemēro no 1996. gada 1. novembra.
5. pants
Šis lēmums ir adresēts dalībvalstīm.
Briselē, 1996. gada 11. oktobrī

Labels: 3
18
6